Francisco Pradilla

Francisco Pradilla y Ortiz (Villanueva de Galligo, Zaragoza, 24 de chulio de 1848 – Madrit, 1 de noviembre de 1921) estió un pintor aragonés.

 Biografía 
Aprendió con dos pintors decoradors en Zaragoza. En 1863 se tresladó ta Madrit, a on estudió a os antigos mayestros. En 1874 se'n fue ta Roma a estudiar en l'Academia Espanyola d'Artes Politas chunto a Casto Plasencia, Jaime Morera y Alejandro Ferrant continando dimpués a suya estada a ciudat de Roma.

O suyo primer cuadro d'importancia estió El rapto de las sabinas ta as oposicions a la pensión de l'Academia espanyola en Roma, a o que siguió en 1878 Doña Juana la Loca, como treballo de dita pensión. Por iste granizo cuadro obtenió a Medalla d'Honor en a Exposición Nacional d'Artes Politas de 1878 y una medalla d'honor en a Exposición Universal de París de 1878.

Por encargo d'o Concello de Zaragoza, reyalizó os cuadros de Alfonso I el Batallador y de Alfonso X el Sabio. Se superó con a realización de La rendición de Granada (3,50 X 5,42 m) de 1882, que se destaca tanto por a limpieza d'a caracterización como por a viveza d'a representación y a grandeza d'o estilo. O cuadro ganó o primer premio en una exposición en Múnich en 1893. Atras obras d'iste autor de gran intrés son: El suspiro del moro, La lección de Venus al amor, y Vendimia en las lagunas Pontinas.

Amás d'istas composicions, Pradilla tamién tien obras mas chicotas sobre a vida d'o pueblo, d'o tipo que fació Fortuny.

Cal decir que estió o Director d'a Real Academia d'Espanya en Roma. Por poco tiempo, pues renunció en decepcionar-se por a cantidat de burocracia que impediba a suya chestión.

Atamas d'estar un d'os pintors aragoneses mas importants, o 15 de noviembre de 2011 o Concello de Villanueva de Galligo, a suya localidat natal, decide estricallar a casa a on naixió l'autor Villanueva de Galligo prencipia a estricallar a casa natalicia de Francisco Pradilla. Arredol Derribada la casa de Pradilla el mismo día en que la DGA paralizaba las obras. Heraldo de Aragón, encara que a D.Ch.A. heba paralizato as obras.

Se veiga tamién
 Carlos Baca-Flor alumno de Francisco Pradilla.

 Vinclos externos 

   Francisco Pradilla y Ortiz en la Gran Enciclopedia Aragonesa
  Wifredo Rincón García, «Francisco Pradilla y la pintura de Historia», Archivo español de arte, tomo 59, n.º 235, Consejo Superior de Investigaciones Científicas (CSIC), 1986, págs. 291-303.

 Referencias 

Categoría:Muertos en Madrit
Categoría:Naixius de Villanueva de Galligo
Categoría:Pintors d'Aragón
Categoría:1848 (naixencias)
Categoría:1921 (muertes)